หุ้นสหรัฐปิดลบ/น้ำมันพุ่ง/ทองร่วง
หุ้นดาวโจนส์ปิดลบ 121.43 จุด นักลงทุนเทขายหุ้นเทคโนฯ ด้านราคาน้ำมันพุ่ง 1.53 ดอลลาร์ ขณะที่ทองคำร่วง 17.80 ดอลลาร์
4 มี.ค. 2564

ดัชนีดาวโจนส์ตลาดหุ้นนิวยอร์กปิดที่ 31,270.09 จุด ลดลง 121.43 จุด หรือ -0.39% ขณะที่ดัชนี เอสแอนด์พี 500 ปิดที่ 3,819.72 จุด ลดลง 50.57 จุด หรือ -1.31% ส่วนดัชนี แนสแดค ปิดที่ 12,997.75 จุด ลดลง 361.04 จุด หรือ -2.70%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 3 มี.ค. เนื่องจากนักลงทุนยังคงเทขายหุ้นกลุ่มเทคโนโลยี โดยเฉพาะหุ้นบริษัทเทคโนโลยีที่มีมูลค่าสูง รวมทั้งความวิตกกังวลเกี่ยวกับผลกระทบของอัตราผลตอบแทนพันธบัตรสหรัฐที่พุ่งขึ้น
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 1.53 ดอลลาร์ ปิดที่ 61.28 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 1.37 ดอลลาร์ ปิดที่ 64.07 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน ลดลง 17.80 ดอลลาร์ ปิดที่ 1,715.80 ดอลลาร์ต่อออนซ์